Metabolic heilsuferð til Roquetas de Mar í Almeria dagana 21. til 29. Maí Ert þú að taka þín fyrstu skref í átt að heilsusamlegra lífi , bæði líkamlega og andlega ? Ert þú búin / n að vera í ræktinni en langar að prófa eitthvað öðruvísi ? Komdu með í skemmtilega Metabolic ferð til Almeria dagana 21. til 29. maí 2020 ! Steinunn hefur starfað sem Metabolic þjálfari síðan 2018 . Hún starfar einnig sem styrktarþjálfari hjá íþróttafélaginu Víking . Hún lauk ÍAK styrktarþjálfunarnámi frá Íþróttaakademíu Keilis árið 2017 og stundar nú nám í íþróttafræði í Háskólanum í Reykjavík . Steinunn hefur þjálfað handbolta til margra ára og spilar með meistaraflokki Víkings Metabolic er íslenskt æfingakerfi hannað af Helga Jónasi Guðfinnssyni . Allir Metabolic þjálfarar eru faglærðir og leggja metnað í að fræða iðkendur og styðja í átt að markmiðum sínum . Þjálfarar eiga bara góða daga og frábæra daga og sjá til þess að iðkendur fá góða upplifun af þjálfuninni . Ólíkt öðrum þjálfunaraðferðum býður Metabolic iðkendum upp á alls fjórar mismunandi stig af æfingum þ.e. MB 1 , MB 2 , MB 3 og MB 4 . MB 1 er byrjendastig , MB 2 er millistig og MB 3 er erfiðasta stigið sem er í boði . Æfingarnar eru skemmtileg alhliða blanda af styrktar - og þolþjálfun . MB 4 er þolþjálfun fyrir þá sem vilja eingöngu æfa þolið . Alls verða sjö Metabolic æfingar á meðan ferð stendur . Allir æfingarnar munu hefjast milli 9 og 10 á morgnanna þannig að iðkendur hafa allan daginn eftir það til að sóla sig eða skella sér í dagsferð til Almeria eða nálægra borga . Einnig verða í boði jógatímar á ströndinni og golfskóli fyrir þá sem vilja taka sín fyrstu skref í þeirri íþrótt ( lágmark 4 þátttakendur í golfskóla , hámark 8 þátttakendur ) . Guðrún Elín Gunnarsdóttir – Mér finnst þjálfararnir standa sig mjög vel í því að leiðbeina okkur og hjálpa okkur að gera æfingarnar rétt , dugleg í að peppa okkur og styðja okkur vel . Aðstaðan er hrein og snyrtileg . Alveg til fyrirmyndar ! Drífa Stefánsdóttir – Þó allir tímar séu hópatíma þá finnst mér þjálfarar ná að vinna sérstaklega með hvern og einn einstakling í tímanum – hver einstaklingur skiptir máli og allir upplifa sig velkomin og á heimavelli . Þórður Rafn Gissurarson – Skemmtilegir tímar með fjölbreyttum æfingum og frábærri stemmingu . Frábærir þjálfarar sem eru alltaf til staðar og gæta þess að iðkendur geri æfingar rétt . Hentar ungum sem öldnum , byrjendum sem lengri komnum . Mæli eindregið með þessu ! Æfingaraðstaðan Æft verður í Crossfit Virus 2.0 æfingastöðinni sem er í 5 mín akstursfjarlægð frá hótelinu . Stöðin er mjög rúmgóð eða rúmlega 800fm að stærð og með öll tæki og tól sem iðkendur í Metabolic ferðinni þurfa á að halda .